62020CJ0230_INF
Unionin tuomioistuimen tuomio (kahdeksas jaosto) 20.5.2021 – BTA Baltic Insurance Company
(asia C-230/20) (
1
)
(Ennakkoratkaisupyyntö – Asetus (ETY) N:o 2913/92 – Yhteisön tullikoodeksi – 195 artikla – 232 artiklan 1 kohdan a alakohta – 221 artiklan 3 kohta – Yhteinen tullitariffi – Tullivelan määrän kantaminen – Tullien määrän antaminen tiedoksi velalliselle – Vanhentumisaika – Takaajaa vastaan esitetty takautumisvaatimus – Pakkotäytäntöönpano velan maksamiseksi – Kohtuullinen määräaika)
1.
Tulliliitto – Tullivelan syntyminen ja kantaminen – Vakuus tullivelan määrästä – Tullien määrän tiedoksi antaminen velalliselle kolmen vuoden määräajassa siitä päivästä, jona tullivelka on syntynyt – Velallisen käsite – Takaaja, joka antaa takauksen tullivelan määrän maksamisen vakuudeksi, ei ole velallinen – Vanhentumisaikaa ei sovelleta
(Neuvoston asetuksen N:o 2913/92, sellaisena kuin se on muutettuna asetuksella N:o 1186/2009, 195 artikla ja 221 artiklan 1 ja 3 kohta)
(ks. 35–38 kohta ja tuomiolauselman 1 kohta)
2.
Tulliliitto – Tullivelan syntyminen ja kantaminen – Jäsenvaltioiden velvollisuus käyttää kaikkia voimassa oleviin säännöksiin perustuvia mahdollisuuksia tullien maksamisen varmistamiseksi – Ulottuvuus – Pakkotäytäntöönpano – Takaajaa vastaan voidaan esittää takautumisvaatimus
(Neuvoston asetuksen N:o 2913/92, sellaisena kuin se on muutettuna asetuksella N:o 1186/2009, 232 artiklan 1 kohdan a alakohdan ensimmäinen ja toinen alakohta)
(ks. 42 ja 43 kohta sekä tuomiolauselman 2 kohta)
3.
Euroopan unionin oikeus – Periaatteet – Oikeusvarmuus – Vaikutus – Tullivelan kantaminen – Takaajaa vastaan esitetty takautumisvaatimus – Kohtuullisen vanhentumisajan noudattaminen
(Neuvoston asetus N:o 2913/92, sellaisena kuin se on muutettuna asetuksella N:o 1186/2009)
(ks. 47 ja 48 kohta sekä tuomiolauselman 3 kohta)
Ratkaisu
1)
Yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna yhteisön tullittomuusjärjestelmän luomisesta 16.11.2009 annetulla Euroopan neuvoston asetuksella (EY) N:o 1186/2009, 195 artiklaa on tulkittava siten, että tässä artiklassa tarkoitettua tullivelan takaajaa ei voida pitää asetuksen N:o 2913/92, sellaisena kuin se on muutettuna asetuksella N:o 1186/2009, 221 artiklan 3 kohdassa tarkoitettuna velallisena, eikä siihen näin ollen voida soveltaa kolmen vuoden määräaikaa siitä päivästä, jona tullivelka on syntynyt.
2)
Asetuksen N:o 2913/92, sellaisena kuin se on muutettuna asetuksella N:o 1186/2009, 232 artiklan 1 kohdan a alakohtaa on tulkittava siten, että tässä säännöksessä säädettyä jäsenvaltioiden velvollisuutta käyttää tullien määrän maksamisen varmistamiseksi kaikkia voimassa oleviin säännöksiin perustuvia mahdollisuuksia sovelletaan sekä velalliseen että takaajaan, ja että takaajaa voidaan näin ollen mainitun 232 artiklan 1 kohdan a alakohdan nojalla pitää henkilönä, jota pakkotäytäntöönpano koskee ja johon sovelletaan täytäntöönpanoa koskevia jäsenvaltion sääntöjä, kuten määräaikoja koskevia sääntöjä.
3)
Oikeusvarmuuden periaatteeseen perustuvaa vaatimusta kohtuullisen vanhentumisajan noudattamisesta on tulkittava siten, että sitä sovelletaan takaajaan kohdistuvaan kanteeseen, joka on nostettu tullivelan kantamisen varmistamiseksi.
(
1
)	EUVL C 255, 3.8.2020.